ddrg/super_eurlex huggingface dataset:
RÅDETS AFGØRELSE

af 2. december 1999

om ændring af Rådets retsakt af 3. december 1998 om vedtagelse af vedtægten for Europols personale med hensyn til fastsættelse af vederlag, pensioner og andre beløb i euro

(1999/C 364/02)

RÅDET FOR DEN EUROPÆISKE UNION HAR -

under henvisning til konvention om oprettelse af en europæisk politienhed (Europol-konventionen)(1), særlig artikel 30, stk. 3,

under hensyn til udtalelse fra Europols Styrelsesråd,

under hensyn til udtalelse fra Europa-Parlamentet(2), og

ud fra følgende betragtninger:

(1) Rådet vedtog den 31. december 1998 forordning (EF) nr. 2866/98 om omregningskurserne mellem euroen og valutaerne i de medlemsstater, der indfører euroen(3);

(2) alle beløb i Rådets retsakt af 3. december 1998 om vedtagelse af vedtægten for Europols personale(4) bør udtrykkes i euro -

TRUFFET FØLGENDE AFGØRELSE:

Artikel 1

1. I Rådets retsakt af 3. december 1998 erstattes udtrykket "nederlandske gylden" og "NLG" med henholdsvis "euro" og "EUR", og beløb udtrykt i nederlandske gylden og NLG erstattes med det tilsvarende beløb i euro til den omregningskurs, der er fastlagt af Rådet.

2. Efter vedtagelsen af Rådets afgørelse af 2. december 1999 om tilpasning af vederlag og tillæg for Europol-ansatte(5) foretager direktøren for Europol omregningen til euroenheder af de forskellige beløb, der er nævnt i vedtægten, på grundlag af Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen(6) og forordning (EF) nr. 2866/98.

3. De værdier, der fastlægges i overensstemmelse med stk. 2, offentliggøres i De Europæiske Fællesskabers Tidende.

Artikel 2

Denne afgørelse offentliggøres i De Europæiske Fællesskabers Tidende.

Artikel 3

Denne afgørelse træder i kraft dagen efter Rådets vedtagelse.

Udfærdiget i Bruxelles, den 2. december 1999.

På Rådets vegne

K. HÄKÄMIES

Formand

(1) EFT C 316 af 27.11.1995, s. 2.

(2) Udtalelse afgivet den 6. oktober 1999 (endnu ikke offentliggjort i EFT).

(3) EFT L 359 af 31.12.1998, s. 1.

(4) EFT C 26 af 30.1.1999, s. 23.

(5) Se s. 1 i denne EFT.

(6) EFT L 162 af 19.6.1997, s. 1.
RÅDETS AFGØRELSE

af 6. december 1999

om beskikkelse af et tysk medlem af Regionsudvalget

(1999/818/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Josef Hattig er trådt tilbage som tysk medlem, hvilket Rådet blev underrettet om den 9. november 1999;

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Erik Bettermann beskikkes som medlem af Regionsudvalget som efterfølger for Josef Hattig for den resterende del af mandatperioden, dvs. indtil den 25. januar 2002.

Udfærdiget i Bruxelles, den 6. december 1999.

På Rådets vegne

T. HALONEN

Formand

(1) EFT L 28 af 4.2.1998, s. 19.
KOMMISSIONENS BESLUTNING

af 24. november 1999

om gennemførelse af Rådets beslutning 1999/297/EF om etablering af en fælles infrastruktur for statistisk information vedrørende industri og markeder inden for de audiovisuelle og dermed forbundne sektorer

(meddelt under nummer K(1999) 3872)

(EØS-relevant tekst)

(1999/841/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 1999/297/EF af 26. april 1999 om etablering af en fælles infrastruktur for statistisk information vedrørende industri og markeder inden for de audiovisuelle og dermed forbundne sektorer(1), særlig artikel 3, og

ud fra følgende betragtninger:

(1) I beslutning 1999/297/EF fastsættes de specifikke statistiske tiltag, som er nødvendige med henblik på etablering af en fælles infrastruktur for statistisk information vedrørende industri og markeder inden for de audiovisuelle og dermed forbundne sektorer;

(2) det er nøvendigt at træffe foranstaltninger til gennemførelse af specifikke statistiske tiltag;

(3) de i denne beslutning fastsatte foranstaltninger er i overensstemmelse med udtalelse fra Udvalget for Det Statistiske Program -

VEDTAGET FØLGENDE BESLUTNING:

Artikel 1

Foranstaltningerne til gennemførelse af de i artikel 2 i beslutning 1999/297/EF anførte specifikke tiltag er beskrevet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. november 1999.

På Kommissionens vegne

Pedro SOLBES MIRA

Medlem af Kommissionen

(1) EFT L 117 af 5.5.1999, s. 39.

BILAG

A. Foranstaltninger til gennemførelse af tiltag, der skal træffes af de nationale myndigheder

>TABELPOSITION>

B. Foranstaltninger til gennemførelse af tiltag, der skal træffes af Eurostat

>TABELPOSITION>
RÅDETS AFGØRELSE

af 6. december 1999

om beskikkelse af et nederlandsk medlem af Det Økonomiske og Sociale Udvalg

(1999/824/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter A.A. Jaarsmas fratrædelse, der blev meddelt Rådet den 19. april 1999,

under henvisning til den kandidatliste, som den nederlandske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

P.L.H. Geraads beskikkes som medlem af Det Økonomiske og Sociale Udvalg som efterfølger for A.A. Jaarsma for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 6. december 1999.

På Rådets vegne

T. HALONEN

Formand

(1) EFT L 257 af 19.9.1998, s. 37.
RÅDETS AFGØRELSE

af 6. december 1999

om beskikkelse af et spansk medlem af Regionsudvalget

(1999/825/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at José Rodríguez Jordá er trådt tilbage som suppleant, hvilket Rådet blev underrettet om den 17. november 1999;

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Eduardo Bandrés Moliné beskikkes som suppleant til Regionsudvalget som efterfølger for José Rodríguez Jordá for den resterende del af mandatperioden, dvs. indtil den 25. januar 2002.

Udfærdiget i Bruxelles, den 6. december 1999.

På Rådets vegne

T. HALONEN

Formand

(1) EFT L 28 af 4.2.1998, s. 19.
KOMMISSIONENS AFGØRELSE

af 16. november 1999

om Det Europæiske Atomenergifællesskabs (Euratom) indgåelse af konventionen fra 1994 om nuklear sikkerhed

(meddelt under nummer K(1999) 3223)

(1999/819/Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Atomenergifællesskab særlig artikel 101, stk. 2,

under henvisning til Rådets afgørelse af 7. december 1998 om godkendelse af Det Europæiske Atomenergifællesskabs indgåelse af konventionen om nuklear sikkerhed, og

ud fra følgende betragtninger:

Alle medlemsstater er kontraherende parter i konventionen om nuklear sikkerhed;

Det Europæiske Atomenergifællesskab bør tiltræde konventionen om nuklear sikkerhed -

TRUFFET FØLGENDE AFGØRELSE:

Artikel 1

Indgåelsen af konventionen om nuklear sikkerhed godkendes herved på Det Europæiske Atomenergifællesskabs vegne.

Teksten til konventionen og Det Europæiske Atomenergifællesskabs erklæring i henhold til konventionens artikel 30, stk. 4, nr. iii), er knyttet til denne afgørelse.

Artikel 2

Tiltrædelsesinstrumenterne deponeres hos Det Europæiske Atomenergifællesskabs generaldirektør, konventionens depositar, dagen efter vedtagelsen af denne afgørelse.

Udfærdiget i Bruxelles, den 16. november 1999.

På Kommissionens vegne

Margot WALLSTRÖM

Medlem af Kommissionen
KOMMISSIONENS BESLUTNING

af 25. november 1999

om godkendelse af forslag om reklame- og salgsfremstød for mælk og mejeriprodukter efter forordning (EF) nr. 3582/93

(meddelt under nummer K(1999) 3879)

(1999/838/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2073/92 af 30. juni 1992 om fremme af forbruget i Fællesskabet og udvidelse af markederne for mælk og mejeriprodukter(1),

under henvisning til Kommissionens forordning (EF) nr. 3582/93 af 21. december 1993 om gennemførelsesbestemmelser til Rådets forordning (EØF) nr. 2073/92 om fremme af forbruget i Fællesskabet og udvidelse af markederne for mælk og mejeriprodukter(2), senest ændret ved forordning (EF) nr. 481/1999(3), særlig artikel 5, stk. 2, og

ud fra følgende betragtning(er):

(1) Efter artikel 5, stk. 1, i forordning (EF) nr. 3582/93 fremsendte de ansvarlige organer listen over alle modtagne forslag sammen med en kopi af hvert forslag og en begrundet udtalelse;

(2) Forvaltningskomitéen for Mælk og Mejeriprodukter gennemgik disse forslag efter artikel 31 i Rådets forordning (EØF) nr. 804/68(4);

(3) der bør fastlægges en liste over forslag, der kan finansieres af Fællesskabet -

VEDTAGET FØLGENDE BESLUTNING:

Artikel 1

Den i bilaget anførte liste over godkendte forslag vedrørende reklame- og salgsfremstød, som de ansvarlige organer fremsendte efter artikel 5, stk. 1, i forordning (EF) nr. 3582/93, godkendes.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. november 1999.

På Kommissionens vegne

Franz FISCHLER

Medlem af Kommissionen

(1) EFT L 215 af 30.7.1992, s. 67.

(2) EFT L 326 af 28.12.1993, s. 23.

(3) EFT L 57 af 5.3.1999, s. 8.

(4) EFT L 148 af 28.6.1968, s. 13.

BILAG

Liste over godkendte forslag - forordning (EF) nr. 3582/93

Produktionsåret 1998/99

>TABELPOSITION>
RÅDETS BESLUTNING

af 15. november 1999

om ændring af beslutning 91/666/EØF om oprettelse af EF-beredskabslagre af mund- og klovesygevacciner

(1999/762/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet(1),

under henvisning til udtalelse fra Det Økonomiske og Sociale Udvalg(2), og

ud fra følgende betragtninger:

(1) I henhold til artikel 13, stk. 3, i Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge(3), kan der træffes beslutning om at gennemføre nødvaccinationer i et afgrænset område, hvis nedslagning af hele besætningen ikke er tilstrækkelig til at udrydde virussen;

(2) i henhold til beslutning 91/666/EØF(4) blev der oprettet EF-beredskabslagre af mund- og klovesygevacciner, der er baseret på beholdninger af koncentrerede, inaktiverede antigener, der hurtigt kan omdannes til vaccine til brug i nødsituationer og opbevares hos udpegede virksomheder;

(3) siden vedtagelsen af beslutningen har to antigenbanker, der blev udpeget til at opbevare en del af EF-beredskabslagrene af mund- og klovesygeantigener, fralagt sig deres forpligtelse til at yde Fællesskabet denne service;

(4) af forskellige grunde kan det, for at overholde bestemmelserne i artikel 3, stk. 3, i beslutningen, være nødvendigt at udpege egnede lokaler i Fællesskabet, hvortil beredskabslagrene af mund- og klovesygeantigener skal leveres eller omlagres;

(5) ifølge artikel 14, stk. 3, i direktiv 85/511/EØF har Kommissionen siden den 1. april 1991 ikke mere mulighed for at foreslå Rådet, at der oprettes EF-beredskabslagre af mund- og klovesygevacciner;

(6) for straks at kunne imødekomme behovet for at uddele eller omlagre EF-beredskabslagre af mund- og klovesygeantigener til oplagring på forskellige steder er det nødvendigt at ændre beslutning 91/666/EØF bl.a. med hensyn til proceduren for at udpege Fællesskabets antigen- og vaccinebanker -

VEDTAGET FØLGENDE BESLUTNING:

Artikel 1

I artikel 3, stk. 1, i beslutning 91/666/EØF foretages følgende ændringer:

a) første og tredje led udgår

b) følgende nye led tilføjes: "- enhver anden virksomhed, der udpeges efter proceduren i artikel 10."

Artikel 2

Denne beslutning er rettet til medlemsstaterne.

Udfærdiget i Bruxelles, den 15. november 1999.

På Rådets vegne

K. HEMILÄ

Formand

(1) Udtalelse afgivet den 6. oktober 1999 (endnu ikke offentliggjort i EFT).

(2) Udtalelse afgivet den 20. oktober 1999 (endnu ikke offentliggjort i EFT).

(3) EFT L 315 af 26.11.1985, s. 11. Direktivet er senest ændret ved beslutning 92/380/EØF (EFT L 198 af 17.7.1992, s. 54).

(4) EFT L 368 af 31.12.1991, s. 21.
Afgørelse om valg af den indstillede Kommission

b) B5-0064/1999

Onsdag, den 15. september 1999

Europa-Parlamentet,

- der henviser til EF-traktatens artikel 214, stk. 2, 3. afsnit, EKSF-traktatens artikel 10, stk. 2, 3. afsnit og Euratom-traktatens artikel 127, stk. 2, 3. afsnit,

- der henviser til forretningsordenens artikel 32, stk. 2 og artikel 33, stk. 4,

- der henviser til, at medlemsstaternes regeringer den 24. marts 1999 indstillede Romano Prodi som formand for Kommissionen,

- der henviser til afgørelsen af 19. juli 1999 truffet af repræsentanterne for medlemsstaternes regeringer efter fælles overenskomst med Kommissionens indstillede formand af 19. juli 1999 om indstilling af de personer, som medlemsstaternes regeringer foreslår udnævnt til medlemmer af Kommissionen (C5-0050/1999),

- der henviser til redegørelse af 21. juli 1999 af den indstillede formand for Kommissionen, Prodi, i anledning af præsentationen af kollegiet af indstillede kommissærer,

- der henviser til udvalgenes høringer af de indstillede medlemmer af Kommissionen,

- der henviser til de drøftelser, der fandt sted den 7. september 1999 mellem Formandskonferencen og den indstillede formand for Kommissionen, Prodi,

- der henviser til det program, som formanden for den indstillede Kommission forelagde den 14. september 1999,

1. bekræfter sin godkendelse af Romano Prodi som formand for Kommissionen for den resterende periode indtil den 22. januar 2000;

2. godkender, at Kommissionen udnævnes for den resterende periode indtil den 22. januar 2000;

3. godkender, at Romano Prodi udnævnes til formand for Kommissionen i perioden fra den 23. januar 2000 til den 22. januar 2005;

4. godkender, at Kommissionen udnævnes for perioden fra den 23. januar 2000 til den 22. januar 2005;

5. pålægger sin formand at sende denne afgørelse til medlemsstaternes regeringer.

--------------------------------------------------
RÅDETS AFGØRELSE

af 29. november 1999

om indgåelse af en aftale i form af brevveksling mellem Det Europæiske Fællesskab og regeringen for Republikken Kasakhstan om en ordning med dobbeltkontrol uden kvantitative lofter i forbindelse med udførsel fra Kasakhstan til Det Europæiske Fællesskab af visse stålprodukter, der er omfattet af EF- og EKSF-traktaterne

(1999/865/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Partnerskabs- og samarbejdsaftalen mellem De Europæiske Fællesskaber og deres medlemsstater og Republikken Kasakhstan(1) blev undertegnet den 23. januar 1995 og trådte i kraft den 1. juli 1999;

(2) Kommissionen har afsluttet forhandlingerne om en aftale i form af brevveksling mellem Det Europæiske Fællesskab og regeringen for Republikken Kasakhstan om en ordning med dobbeltkontrol uden kvantitative lofter i forbindelse med udførsel fra Kasakhstan til Det Europæiske Fællesskab af visse stålprodukter, der er omfattet af EF- og EKSF-traktaterne -

TRUFFET FØLGENDE AFGØRELSE:

Artikel 1

1. Aftalen i form af brevveksling mellem Det Europæiske Fællesskab og regeringen for Republikken Kasakhstan om en ordning med dobbeltkontrol uden kvantitative lofter i forbindelse med udførsel fra Kasakhstan til Det Europæiske Fællesskab af visse stålprodukter, der er omfattet af EF- og EKSF-traktaterne, godkendes herved på Fællesskabets vegne.

2. Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 29. november 1999.

På Rådets vegne

S. NIINISTÖ

Formand

(1) EFT L 196 af 28.7.1999, s. 3.
KOMMISSIONENS AFGØRELSE

af 15. december 1999

om indgåelse af en aftale mellem Det Europæiske Kul- og Stålfællesskab og Kasakhstan om handel med visse stålprodukter

(meddelt under nummer K(1999) 4493)

(1999/866/ΕΚSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

efter høring af Det Rådgivende EKSF-Udvalg og efter enstemmig og samstemmende udtalelse fra Rådet, og

ud fra følgende betragtninger:

(1) Efter afgørelse truffet af Rådet den 7. oktober 1996 indledte Kommissionen forhandlinger med Republikken Kasakhstan, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab;

(2) ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 2000-2001 i forbindelse med en gradvis liberalisering og udvikling af konkurrencevilkårene i Republikken Kasakhstan, som giver anledning til fuldstændig afskaffelse af kvantitative restriktioner -

TRUFFET FØLGENDE AFGØRELSE:

Artikel 1

1. Aftalen med Republikken Kasakhstan om handel med visse stålprodukter godkendes herved på Det Europæiske Kul- og Stålfællesskabs vegne.

2. Teksten til aftalen(1) er knyttet til denne beslutning.

Artikel 2

Formanden for Kommissionen bemyndiges til at udpege den person, der er beføjet til at undertegne den i artikel 1 omhandlede aftale med bindende virkning for Det Europæiske Kul- og Stålfællesskab.

Udfærdiget i Bruxelles, den 15. december 1999.

På Kommissionens vegne

Pascal LAMY

Medlem af Kommissionen

(1) Se side 55 i dette nummer af Tidende.
RÅDETS AFGØRELSE

af 21. december 1999

om midlertidig anvendelse af aftalen i form af brevveksling om ændring af aftalerne mellem Det Europæiske Fællesskab og Folkerepublikken Kina om handel med tekstilvarer

(1999/876/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne ført forhandlinger om en aftale i form af brevveksling mellem Det Europæiske Fællesskab og Folkerepublikken Kina om ændring af den eksisterende aftale mellem Det Europæiske Fællesskab og Folkerepublikken Kina om handel med tekstilvarer, senest ændret ved en aftale i form af brevveksling, paraferet den 20. november 1998, og om ændring af aftalen mellem Det Europæiske Fællesskab og Folkerepublikken Kina, paraferet den 19. januar 1995, om handel med tekstilvarer, der ikke er omfattet af den bilaterale MFA-aftale om handel med tekstilvarer.

(2) Denne aftale i form af brevveksling bør anvendes midlertidigt fra den 1. januar 2000 i afventning af afslutningen af de for dens indgåelse nødvendige procedurer, forudsat at Folkerepublikken Kina også anvender den midlertidigt -

TRUFFET FØLGENDE AFGØRELSE:

Artikel 1

Aftalen i form af brevveksling om ændring af aftalen mellem Det Europæiske Fællesskab og Folkerepublikken Kina om handel med tekstilvarer, senest ændret ved aftalen paraferet den 20. november 1999, og om ændring af aftalen mellem Det Europæiske Fællesskab og Folkerepublikken Kina, paraferet den 19. januar 1995, om handel med tekstilvarer, der ikke er omfattet af den bilaterale MFA-aftale anvendes midlertidigt fra den 1. januar 2000 i afventning af den formelle indgåelse og under forudsætning af, at Folkerepublikken Kina også anvender den midlertidigt.

Teksten til aftalen i form af brevveksling er knyttet til denne afgørelse.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 21. december 1999.

På Rådets vegne

T. HALONEN

Formand
RÅDETS AFGØRELSE

af 21. december 1999

om midlertidig anvendelse af aftaler i form af brevvekslinger mellem Det Europæiske Fællesskab og visse tredjelande (Armenien, Aserbajdsjan, Georgien, Kasakhstan, Moldova, Tadsjikistan, Turkmenistan og Usbekistan) om handel med tekstilvarer

(1999/867/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne ført forhandlinger om aftaler i form af brevvekslinger om revision og forlængelse af de eksisterende bilaterale aftaler om handel med tekstilvarer, samt protokollerne dertil, med visse tredjelande (Armenien, Aserbajdsjan, Georgien, Kasakhstan, Moldova, Tadsjikistan, Turkmenistan og Usbekistan);

(2) disse aftaler i form av brevvekslinger bør anvendes midlertidigt fra den 1. januar 2000 under forudsætning af, at ovennævnte lande også anvender dem midlertidigt -

TRUFFET FØLGENDE AFGØRELSE:

Artikel 1

De i bilaget til denne afgørelse anførte aftaler i form af brevvekslinger anvendes midlertidigt fra den 1. januar 2000 i afventning af deres formelle indgåelse og under forudsætning af, at partnerlandene også anvender dem midlertidigt(1).

Teksten til aftalerne er knyttet til denne afgørelse

Artikel 2

Denne afgørelse offentliggøres i De Europæiske Fællesskabers Tidende.

Den træder i kraft på dagen for offentliggørelsen.

Udfærdiget i Bruxelles, den 21. december 1999.

På Rådets vegne

T. HALONEN

Formand

(1) Datoen for den midlertidige anvendelse vil blive offentliggjort i De Europæiske Fællesskabers Tidende, C-udgaven.